Дадатак 21

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА**

**«ЧАРЧЭННЕ»**

**1. Вучэбныя праграмы**

У 2023/2024 навучальным годзе пры вывучэнні вучэбнага прадмета «Чарчэнне» выкарыстоўваецца вучэбная праграма, зацверджаная Міністэрствам адукацыі Рэспублікі Беларусь у 2023 годзе.

Вучэбная праграма размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Чарчэнне*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/cherchenie.html).

Звяртаем увагу, што ў вучэбную праграму па вучэбным прадмеце «Чарчэнне» ўнесены наступныя змены:

пераразмеркаваны гадзіны паміж раздзеламі «Геаметрычнае чарчэнне» і «Праекцыйнае чарчэнне»; паміж тэмамі 7, 8, 9, 12 раздзела «Машынабудаўнічае чарчэнне»;

скарэкціраваны змест тэм 2, 5;

скарэкціравана тэматыка графічных работ №№ 1, 3, 4; графічная работа № 5 «Віды на чарцяжы» заменена на «Простыя разрэзы»;

удакладнены і скарэкціраваны віды дзейнасці і «Асноўныя патрабаванні да вынікаў вучэбнай дзейнасці навучэнцаў».

**2. Вучэбныя выданні**

У новым навучальным годзе ў адукацыйным працэсе будуць выкарыстоўвацца вучэбныя выданні, уключаныя ў «Пералік вучэбных выданняў, якія прыгодныя для выкарыстання ў бібліятэчных фондах устаноў адукацыі, якія рэалізуюць адукацыйныя праграмы агульнай сярэдняй адукацыі, у 2023/2024 навучальным годзе» (зацверджаны Міністрам адукацыі Рэспублікі Беларусь А. І. Іванцом 06.02.2023). Гэты дакумент апублікаваны ў бюлетэні Міністэрства адукацыі Рэспублікі Беларусь «Зборнік нарматыўных дакументаў» (№ 7, 2023), размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Пералікі вучэбных выданняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/perechni-uchebnykh-izdanij.html)*.*

Электронныя версіі вучэбных дапаможнікаў размешчаны на нацыянальным адукацыйным партале ([*http://e-padruchnik.adu.by*](http://e-padruchnik.adu.by/)*).*

Рэкамендацыі па рабоце з вучэбным дапаможнікам па чарчэнні размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Чарчэнне*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/cherchenie.html)*.*

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Чарчэнне» ў 2023/2024 навучальным годзе размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Чарчэнне*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/cherchenie.html).

**3. Арганізацыя адукацыйнага працэсу на павышаным узроўні**

Вучэбны прадмет «Чарчэнне» можа вывучацца на павышаным узроўні ў Х класе ў аб'ёме дзвюх вучэбных гадзін на тыдзень. У 2023/2024 навучальным годзе выкарыстоўваецца вучэбная праграма павышанага ўзроўню, зацверджаная пастановай Міністэрства адукацыі Рэспублікі Беларусь ад 19.06.2020 №140.

Пры вывучэнні вучэбнага прадмета «Чарчэнне» ў X класе на павышаным узроўні выкарыстоўваецца электронны дадатак для павышанага ўзроўню «Чарчэнне. 10 клас», размешчаны на рэсурсе: [*http://profil.adu.by*](http://profil.adu.by). Адначасова можа выкарыстоўвацца друкаванае выданне вучэбнага дапаможніка, прадугледжанае для вывучэння чарчэння на базавым узроўні.

Метадычныя рэкамендацыі па арганізацыі адукацыйнага працэсу на павышаным узроўні ў X–XI класах устаноў агульнай сярэдняй адукацыі з  выкарыстаннем вучэбных дапаможнікаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Чарчэнне*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/cherchenie.html).

**4. Асаблівасці арганізацыі адукацыйнага працэсу**

Звяртаем увагу на тое, што пры арганізацыі адукацыйнага працэсу настаўнік абавязаны кіравацца патрабаваннямі вучэбных праграм па вучэбным прадмеце, на аснове якіх ён складае каляндарна-тэматычнае планаванне, распрацоўвае паўрочнае планаванне вучэбных заняткаў з улікам рэальных умоў навучання і выхавання ў канкрэтным класе. Любое вучэбна-метадычнае забеспячэнне, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбных праграмах.

У вучэбнай праграме змяшчаюцца патрабаванні да адукацыйных вынікаў вучняў. Не дапускаецца прад'яўленне да вучняў патрабаванняў, якія не прадугледжаны вучэбнымі праграмамі.

**Фарміраванне функцыянальнай адукаванасці вучняў сродкамі вучэбнага прадмета**

У лістападзе 2023 года плануецца правядзенне новага для краіны маніторынгавага даследавання – нацыянальнага даследавання якасці адукацыі (далей – НДЯА), у якім прымуць удзел вучні Х класа.

Актуальную інфармацыю аб падрыхтоўцы да даследавання можна знайсці на нацыянальным адукацыйным партале: [*https://adu.by/*](https://adu.by/)[*Галоўная / Нацыянальнае даследаванне якасці адукацыі (НДЯА)*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.*

Трэніровачныя варыянты дыягнастычнай работы будуць размешчаны ў пачатку 2023/2024 навучальнага года.

Фарміраванне ў вучняў функцыянальнай адукаванасці сродкамі вучэбнага прадмета «Чарчэнне» прадугледжвае развіццё здольнасцей выкарыстоўваць засвоеныя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

На ўроках па вучэбным прадмеце «Чарчэнне» неабходна надаць асаблівую ўвагу фарміраванню функцыянальнай адукаванасці, якая прадугледжвае развіццё асобы, здольнай:

ствараць, прымяняць і пераўтвараць знакі і сімвалы, мадэлі і схемы для рашэння графічных задач;

знаходзіць спосабы стварэння, рэдагавання і трансфармацыі графічных аб'ектаў;

чытаць і выконваць чарцяжы дэталей і ажыццяўляць разлікі па чарцяжах;

выконваць графічныя выявы з выкарыстаннем чарцёжных інструментаў і прыстасаванняў і (або) з выкарыстаннем праграмнага забеспячэння, афармляць канструктарскую дакументацыю.

**Рэалізацыя выхаваўчага патэнцыялу вучэбнага прадмета**

У 2023/2024 навучальным годзе актуальнымі застаюцца рэалізацыя ў адукацыйным працэсе выхаваўчага патэнцыялу вучэбнага прадмета «Чарчэнне», фарміраванне ў вучняў пачуцця патрыятызму, грамадзянскасці, павагі да стваральнай працы як галоўнай умовы развіцця беларускай дзяржавы. Вырашэнне гэтай задачы непасрэдна звязана з дасягненнем вучнямі асобасных адукацыйных вынікаў, да якіх адносяцца:

уяўленні пра гісторыю чарцяжа, гістарычных асоб, якія ўнеслі вялікі ўклад у развіццё начартальнай геаметрыі;

уяўленні аб прафесіях, звязаных з канструяваннем і мадэляваннем.

З мэтай рэалізацыі выхаваўчага патэнцыялу вучэбнага прадмета рэкамендуецца выкарыстоўваць актыўныя метады і формы навучання (стварэнне праблемных сітуацый, дзелавая гульня, мазгавы штурм, метад праектаў, эўрыстычныя задачы), прыцягваць у якасці нагляднага матэрыялу выявы знакавых помнікаў архітэктуры Беларусі.

**Для папярэджання перагрузкі вучняў** пры выкананні дамашняга задання неабходна строга сачыць за яго аб'ёмам, пры неабходнасці – растлумачваць вучням на ўроку змест, парадак і прыёмы выканання дамашніх заданняў. Творчыя заданні могуць быць прапанаваны для самастойнага выканання дома толькі па жаданні вучняў.

**Для правядзення факультатыўных заняткаў** прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Чарчэнне*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/cherchenie.html).

Для арганізацыі дапрафесійнай падрыхтоўкі вучняў IX класа для паступлення ва ўстановы адукацыі, якія рэалізуюць адукацыйныя праграмы прафесійна-тэхнічнай, адукацыйныя праграмы сярэдняй спецыяльнай адукацыі, распрацавана вучэбная праграма факультатыўных заняткаў «Тэхнічная графіка». У якасці метадычнай падтрымкі пры рэалізацыі гэтай праграмы прадугледжана выкарыстанне падручніка:

Чарчэнне : падручнік для 9 класа ўстаноў агульнай сярэдняй адукацыі з беларускай мовай навучання / В. Н. Вінаградаў. Мінск : Нацыянальны інстытут адукацыі, 2014. – 216 с.

Вучэбная праграма факультатыўных заняткаў і падручнік размешчаны на нацыянальным адукацыйным партале: [*https://adu.by/*](https://adu.by/) *Галоўная / Адукацыйны працэс. 2023/2024 навучальны год / Агульная сярэдняя адукацыя /* [*Вучэбныя праграмы факультатыўных заняткаў прафесійнай накіраванасці / Тэхнічная графіка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/doprofessionalnaya-i-professionalnaya-podgotovka.html)*.*

Пры арганізацыі адукацыйнага працэсу для атрымання агульнай сярэдняй адукацыі дома вывучэнне вучэбнага прадмета «Чарчэнне» не ажыццяўляецца.

**5. Дадатковыя рэсурсы**

Карысную інфармацыю для падрыхтоўкі да вучэбных заняткаў па чарчэнні можна знайсці на адзіным інфармацыйна-адукацыйным рэсурсе: [*https://eior.by*](https://eior.by/)*.* Яго прызначэнне – падтрымка вучняў, якія атрымліваюць агульную сярэднюю адукацыю ў адпаведнасці з індывідуальным вучэбным планам, а таксама вучняў, якія па ўважлівых прычынах часова не могуць наведваць установу адукацыі.

**6. Арганізацыя метадычнай работы**

У 2023/2024 навучальным годзе для арганізацыі дзейнасці метадычных фарміраванняў настаўнікаў, якія выкладаюць вучэбны прадмет «Чарчэнне», прапануецца адзіная тэма ***«Удасканаленне прафесійнай кампетэнтнасці педагогаў па пытаннях развіцця і выхавання асобы вучня сродкамі вучэбнага прадмета „Чарчэнне“»***.

Удасканаленне прафесійнай кампетэнтнасці педагогаў можа ажыццяўляцца праз работу метадычных фарміраванняў: школ маладога настаўніка, удасканалення педагагічнага майстэрства, творчых і праблемных груп, школьнага, раённага (гарадскога) вучэбна-метадычнага аб'яднання настаўнікаў па вучэбным прадмеце «Чарчэнне». Дзейнасць гэтых метадычных фарміраванняў трэба планаваць на аснове аналізу вынікаў метадычнай работы за папярэдні навучальны год з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў, запытаў.

На працягу навучальнага года на пасяджэннях метадычных фарміраванняў рэкамендуецца разгледзець наступныя пытанні:

развіццёвы і выхаваўчы патэнцыял урокаў чарчэння;

фарміраванне асобасных кампетэнцый вучняў у працэсе вучэбна-пазнавальнай дзейнасці пры засваенні зместу вучэбнай праграмы па вучэбным прадмеце «Чарчэнне»;

развіццё інтэлектуальных здольнасцей, сацыяльна значных якасцей асобы вучня на ўроках вучэбнага прадмета «Чарчэнне»;

пазнавальная цікавасць як рыса асобы вучня і яе ўдасканаленне пры вывучэнні вучэбнага прадмета «Чарчэнне»;

прафарыентацыя вучняў на вучэбных занятках па вучэбным прадмеце «Чарчэнне», фарміраванне іх гатоўнасці да прафесійнага самавызначэння;

развіццё камунікатыўных уменняў, здольнасці да прадуктыўнага супрацоўніцтва ў калектыўнай дзейнасці, узаемнай адказнасці ўдзельнікаў адукацыйнага працэсу;

сучасны ўрок чарчэння: яго складальнікі, крытэрыі паспяховасці; праектаванне вучэбных заняткаў з выкарыстаннем сучасных метадаў і сродкаў навучання, розных форм арганізацыі вучэбнага ўзаемадзеяння, накіраваных на выхаванне і развіццё асобы вучня.

З мэтай забеспячэння ўмоў для развіцця прафесійнай кампетэнтнасці настаўнікаў у Акадэміі паслядыпломнай адукацыі праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://akademy.by/index.php/ru/aktual/37-anons-2*](https://akademy.by/index.php/ru/aktual/37-anons-2)*).*